2013 m. Europos U-19 futbolo čempionatas
2013 m. Europos U-19 futbolo čempionatas – 62-asis UEFA organizuojamas vaikinų iki 19 metų amžiaus futbolo čempionatas, kuris vyko Lietuvoje 2013 m. liepos 20 – rugpjūčio 1 dienomis. Čempionate dalyvavo 8 komandos, kuriose varžėsi futbolininkai, gimę vėliau nei 1994 m. sausio 1 d. Pirmą kartą tokio lygio čempionate dalyvavo Lietuvos vaikinų iki 19 m. futbolo rinktinė. Kūno kultūros ir sporto departamentas skyrė 174 tūkst. Lt čempionato organizavimui.